BBL-ประพันธ์สาส์น มอบหนังสือ “ท่องโลกจินตนาการกับ IDBY”
BBL-ประพันธ์สาส์น ร่วมมือจัดโครงการ มอบหนังสือชุด ท่องโลกจินตนาการกับ IDBY (BE WHAT YOU LOVE)
17 ม.ค. 2561

ธนาคารกรุงเทพ จำกัด (มหาชน) หรือ BBL ร่วมกับ บริษัท สำนักพิมพ์ประพันธ์สาส์น จำกัด จัดโครงการมอบหนังสือชุด “ท่องโลกจินตนาการกับ IDBY (BE WHAT YOU LOVE)” ผนวกหนังสืออ่านเสริมนอกเวลาเรียน ให้กับโรงเรียนสังกัดสำนักการศึกษา 437 แห่ง และหอสมุดเมือง (Bangkok City Library) ของกรุงเทพมหานคร มูลค่ารวม 7 ล้านบาท เพื่อส่งเสริมให้เด็กไทยก้าวทันโลกยุค 4.0
โดยงานจัดขึ้นเมื่อวันพฤหัสบดี ที่ 11 มกราคม 2561 เวลา 08.45 – 13.30 น. ณ ห้องประชุม ชั้น 30 ธนาคารกรุงเทพ จำกัด (มหาชน) สำนักงานใหญ่ ได้รับเกียรติจาก นายพิชญา นาควัชระ รองปลัดกรุงเทพมหานคร เป็นตัวแทนรับมอบในครั้งนี้